ОБАВЕШТЕЊЕ ЗА СТАНАРЕ

Поштоване комшије,
Обавештавамо вас да Општина Рума организује јавну презентацију пројекта „Урбани џепови Рума“, који обухвата уређење дворишног простора и партерних површина које се односе и на вашу зграду.
Позивамо све станаре да присуствују презентацији, како би се упознали са планираним решењима и добили више информација о предвиђеним радовима.
Јавна презентација ће бити одржана:
· Датум: петак, 3. јул 2026. године
· Време: 10.00 часова
· Место: Велики хол Културног центра „Брана Црнчевић“ у Руми
Пројекат обухвата уређење и реконструкцију дворишних и јавних површина, пешачких стаза и платоа, постављање урбаног мобилијара и расвете, унапређење одводњавања, као и озелењавање и хортикултурно уређење простора. Циљ је стварање лепшег, безбеднијег и функционалнијег окружења за све станаре и грађане.

